CELEX: 32016D2352
Language: mt
Date: 2016-12-07 00:00:00
Title: Deċiżjoni tal-Kumitat Politiku u ta' Sigurtà (PESK) 2016/2352 tas-7 ta' Diċembru 2016 dwar il-ħatra tal-Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) u li tħassar id-Deċiżjoni (PESK) 2016/939 (EUTM Mali/2/2016)

21.12.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 348/25
            
         DEĊIŻJONI TAL-KUMITAT POLITIKU U TA' SIGURTÀ (PESK) 2016/2352
   tas-7 ta' Diċembru 2016
   dwar il-ħatra tal-Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) u li tħassar id-Deċiżjoni (PESK) 2016/939 (EUTM Mali/2/2016)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra d-Deċiżjoni tal-Kunsill 2013/34/PESK tas-17 ta' Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) (1), u b'mod partikolari l-Artikolu 5 tagħha,
   Billi:
   
               (1)
            
            
               Skont l-Artikolu 5(1) tad-Deċiżjoni 2013/34/PESK, il-Kunsill awtorizza lill-Kumitat Politiku u ta' Sigurtà (KPS), f'konformità mal-Artikolu 38 tat-Trattat dwar l-Unjoni Ewropea, biex jieħu d-deċiżjonijiet rilevanti rigward il-kontroll politiku u t-tmexxija strateġika tal-EUTM Mali, inklużi d-deċiżjonijiet li jinħatru l-Kmandanti sussegwenti tal-Missjoni tal-UE.
            
         
               (2)
            
            
               Fit-8 ta' Ġunju 2016, il-KPS adotta d-Deċiżjoni (PESK) 2016/939 (2) biex ħatar lill-Brigadier Ġeneral Eric HARVENT bħala l-Kmandant il-ġdid tal-Missjoni tal-UE għall-EUTM Mali.
            
         
               (3)
            
            
               Il-Belġju rrakkomanda l-ħatra tal-Brigadier Ġeneral Peter DEVOGELAERE bħala l-Kmandant il-ġdid tal-Missjoni tal-UE għall-EUTM Mali biex jieħu post il-Brigadier Ġeneral Eric HARVENT mid-19 ta' Diċembru 2016.
            
         
               (4)
            
            
               Fil-31 ta' Ottubru 2016, il-Kumitat Militari tal-UE appoġġa r-rakkomandazzjoni.
            
         
               (5)
            
            
               Id-Deċiżjoni (PESK) 2016/939 għandha għalhekk titħassar.
            
         
               (6)
            
            
               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża,
            
         ADOTTA DIN ID-DEĊIŻJONI:
   Artikolu 1
   Il-Brigadier Ġeneral Peter DEVOGELAERE huwa b'dan maħtur Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) mid-19 ta' Diċembru 2016.
   Artikolu 2
   Id-Deċiżjoni (PESK) 2016/939 hija b'dan imħassra.
   Artikolu 3
   Din id-Deċiżjoni għandha tidħol fis-seħħ fid-19 ta' Diċembru 2016.
   
      Magħmul fi Brussell, is-7 ta' Diċembru 2016.
      
         
            Għall-Kumitat Politiku u ta' Sigurtà
         
         
            Il-President
         
         W. STEVENS
      
   
   
      (1)  ĠU L 14, 18.1.2013, p. 19.
   
      (2)  Deċiżjoni tal-Kumitat Politiku u ta' Sigurtà (PESK) 2016/939 tat-8 ta' Ġunju 2016 dwar il-ħatra tal-Kmandant tal-Missjoni tal-UE għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) u li tħassar id-Deċiżjoni (PESK) 2015/2298 (EUTM Mali/1/2016) (ĠU L 155, 14.6.2016, p. 25).